 بإختصار شديد ️  من شهر أغسطس ٢٠٢٥ و لغاية يوم التلات اللي فات يعني نص شهر يناير ٢٠٢٦ معاناة من الوهلة الأولي و من وقتها و انا حاسس باني فريسة لازم يضحك عليه ( مجرد ما رجلك هتيجي فالفخ مش هنحلك )  أشتريت سماعات AirPods pro كنت جايبها من Best buy  من Philadelphia USA  في  June 2023   و حصل فجأة ان سماعة منهم _ الشمال _   مش عاوزة  ت connect علي ال iPhone  حاولت احطها علي الشحن تاني يمكن تكون ماشحنتش لاي سبب بس للاسف بردوا نفس المشكلة عالرغم انها كانت جايبة نسبة الشحن ١٠٠٪؜ عال iPhone  بس بتنزل فجأة و بسرعة دخلت علشان أشوف إذا كانت لسة فالضمان و للاسف طلعت بره الضمان  اتصلت ب alarm store و سألتهم ممكن تكون المشكلة فين و الرد كان انه بنسبة كبيرة هتكون فالبطارية بس لازم التوجه لمركز الصيانة للكشف و تأكيد العيب  سألتهم عن سعر البطارية فقالولي ب 1500 جم و بعدين رجعوا و بلغوني انها ب 2000 جم علشان السماعات موديل عالي AirPods  pro  فعلاً تاني يوم روحت المركز و كنت بتكلم في السماعة اللي شغالة و دخلت و قابلني حد اسمه عبد الرحمن  و استلم مني السماعات بعد ما اكدلي انها البطارية و لما حاول يوصل السماعة التانية علي تليفونه ما وصلتش فقالي ده كمان بايظة ( كل ده منغير كشف . مجرد نظري و احنا واقفين ) قولتله ازاي ده انا لسة كنت بتكلم بيها و حاولت اوصلها علي تليفوني تاني بس بردوا ما وصلتش _ اللي بيستعمل سماعات AirPods عارف انه ساعات بيحصل كدة و بدون سبب و بنحتاج اننا نفصلها و نشيلها من القائمة و نرجعها تاني و بت connect  عادي _ و انا مشواري كان طويل من مدينتي فجايز تكون من الحرارة بتاعة الجو شهر أغسطس و مع الاستخدام او الشحن يكون خلص خاصةً أنه لما كان بيحطها فال case بتاعتها كانت بتنور أحمر يعني بتشحن و البطارية سليمة عكس السماعة الشمال�  المهم  نتيجة التأخير و الزحمة فالمكان انا قولتله هنغير بطارية السماعة الشمال بس اكشف عاليمين لو فعلاً المشكلة فالبطارية ارجعلي قبل ما تغير أي حاجة علشان كدة ممكن ما صلحهاش و مشيت و سيبتها لهم زي ما طلبوا و قالولي هنتصل بعد الكشف في خلال اسبوع علشان معانا شغل كتير  بعد ٩ أيام جالي تليفون انهم غيروا البطاريتين للسماعتين  فقولتلهم ليه كدة ده انا قايلكم تكشفوا و تتصلوا قبل التغير  ردوا باني ماقولتش كدة و اني قولتلهم يغيروا علطول فروحتلهم بعد ٤ أيام و فبالي انه طالما رجعت تشتغل زي الاول مش مشكلة و مش مستاهلة فرهدة معاهم قعدنا شوية نجادل فاني ماقولتش و هما يقولوا  ان الفني اللي استلم و اللي كان اجازة يوم الاستلام بيأكد اني قولتله يغير  و في واحد منهم اتصل به عالتليفون و لاقيت حد بيتكلم بعصبية و مصمم اني مابلغتوش انه يكلمني قبل ما يغير الخلاصة و علشان ما اضطرش اتخانق علي هيافات اخدتهم و انا كلي شك انهم غيروا بطارية السماعة اليمين و جربتهم فلاقيت السماعة الشمال واطية و بلغتهم و قالولي ده بس محتاجة تتنظف و شحن فاخدتها و مشيت  تاني يوم و مع اول استخدام طويل لاحظت انها مش موضوع ان الصوت اوطي و بس ده كمان بتكتم الصوت و ترجع تعلي فجأة  فكلمتهم و بلغتهم بالمشكلة و قالولي طيب هاتهلنا تاني 

